ນັກສຶກສາ ປະລິນຍາຕີ ຮຸ່ນທີ XXI ທັດສະນະສຶກສາ
ຫຼັງຈາກນັກສຶກສາ ປະລິນຍາຕີ ຮຸ່ນທີ XXI ຫ້ອງ ກ ແລະ ຫ້ອງ ຂ ໄດ້ສຳເລັດການສອບເສັງວິຊາ ເສດຖະສາດການເມືອງ, ທາງຄະນະເສດຖະສາດການເມືອງ ແລະ ຄຸ້ມຄອງເສດຖະກິດ ຈຶ່ງໄດ້ນຳພານັກສຶກສາຮຸ່ນດັ່ງກ່າວ ໄປທັດສະນະສຶກສາຢູ່ ບໍລິສັດ ລາວເອເຊຍ ປາຊີຟິກ ບີເວີລີສ໌ ຈຳກັດ (ໂຮງງານຜະລິດເບຍ) ໃນວັນທີ 12-13 ຕຸລາ 2016 ທີ່ຜ່ານມານີ້. ການທັດສະນະສຶກສາໃນຄັ້ງນີ້, ມີຈຸດປະສົງທີ່ຢາກຈະໃຫ້ນັກສຶກສາ ໄດ້ຮັບຮູ້ເຖິງການບໍລິຫານກິດຈະການຂອງບໍລິສັດ ທີ່ໄດ້ເຕີບໃຫຍ່ຂະຫຍາຍຂຶ້ນເລື້ອຍໆ ແລະ ເຂົ້າໃຈເຖິງການວາງແຜນ ການຕະຫຼາດຂອງບໍລິສັດ ເພື່ອມາສົມທຽບກັບວິຊາທີ່ໄດ້ສຶກສາ.
ທ່ານ ຈິດຊະນະ ສີວຽງໄຊ ພະນັກງານຝ່າຍບໍລິຫານການຂາຍ ໄດ້ຕາງໜ້າບໍລິສັດ ມາບັນຍາຍກ່ຽວກັບຄວາມເປັນມາຂອງບໍລິສັດ ແລະ ຂະບວນການຂັ້ນຕອນຂອງການຜະລິດ. ເຊິ່ງເຫັນໄດ້ຄວາມທັນສະໄໝທີ່ພິຖີພິຖັນຢ່າງລະອຽດຂອງທຸກຂັ້ນຕອນການຜະລິດ. ນອກນັ້ນ, ຍັງໃຫ້ຮູ້ຈັກຂັ້ນຕອນຂອງການຜະ ລິດ, ການບໍລິຫານການຂາຍໃນທົ່ວປະເທດລາວ. ດັ່ງນັ້ນ, ນັກສຶກສາ ຮຸ່ນດັ່ງກ່າວ ໄດ້ມີການສົນທະນາແລກປ່ຽນ ແລະ ສົມທຽບ ກັບບົດຮຽນໄດ້ຢ່າງເລິກເຊິ່ງ.
ພາບ/ຂ່າວໂດຍ: ຕາອັອດ ແສນທະວີສຸກ.